
HKLB

HÁZI KISPÁLYÁS LABDARÚGÓ BAJNOKSÁG

2013 TAVASZ
II. Osztály szabályzat
1. Mérkőzés helyszíne és ideje:

1.1. A mérkőzések az Egyetem udvari pályáján kerülnek megrendezésre, Hétfőtől Csütörtökig 18: 00-23: 00-ig.

1.2. A sorsolást és a szabályzatot a szervezők készítik. A sorsolást, a szabályzatot az 1.1. bekezdést a nevezés leadásával a csapatok tudomásul veszik és elfogadják.

1.3. A mérkőzés lejátszása a szoros időbeosztás miatt független az időjárási viszonyoktól kivételt képeznek az extrém esetek/ pl.; Vihar, villámlás/

1.4. Az a csapat, amelyik nem jelenik meg az adott időpontban 15 perc várakozás után a 6.2. bekezdés lép érvénybe.

1.5. Háromszori ki nem állás a csapat kizárását jelenti az aktuális bajnokságból!

2. Halasztás:

2.1. Mérkőzést minden csapat csak egyszer tehet át más időpontra, akkor is csak akkor, ha van rá lehetőség.

2.2. Halasztási szándékot legalább a meccs kezdete előtt 24 órával kell jeleznie, telefonon és e-mail-en a szervezőknél. Bármelyik hiánya feljogosítja a szervezőt a kérés figyelmen kívül hagyására.

2.3. Halasztást csak indokolt esetben áll módunkban elfogadni /Betegség, terepgyakorlat, táborozás stb/.

3. Játékosok:

3.1. A bajnokságban kizárólag a NYME SEK (Továbbá: SEK) hallgatók, SEK tanárai, és a SEK dolgozói játszhatnak.

3.2. A SEK-en végzett diákok 1 évig visszajátszhatnak a bajnokságba. 1 csapatban maximum 2 ilyen játékos lehet.
3.3. Szervező külön engedélyével, vannak kivételek.

3.4. Valamely csapatban jogosulatlan személy szerepel életbe lép a 6.3. bekezdés. Elbírálás a nevezési lap.

3.5. 1 játékos csak 1 csapatban szerepelhet.

3.6. Egy csapat legfeljebb 12 játékosból állhat, akik közül egyszerre csak 5-En (1 kapus és 4 mezőnyjátékos) tartózkodhat a játéktéren.

3.7. Minden játékosnak fel kell tüntetni a nevezési lapon a Neptun kódját.

3.8. Utólagos névbeírás a jegyzőkönyvbe nincs! Ha ez mégis megtörténik, utólagosan, óvás nélkül (!) a 6.3. pont lép életbe.
3.9. A mérkőzést csak akkor lehet elkezdeni, ha 3 mezőnyjátékos és 1 kapus a játéktéren van.

3.10. Cserélni az egész mérkőzés folyamán lehet, a játékosok ismételten cserélhetők.

3.11. Kapusok nélkül mérkőzést játszani nem lehet, ezért mindkét csapat köteles a játéktéren lévő játékosai közül kapust megnevezni. Kapust is lehet cserélni a meccs folyamán többször is. A kapusok öltözete elütő legyen a mezőnyjátékosokétól.

4. Kommunikáció:

4.1. Kommunikáció és információcsere a csapatok és a szervezők között a nevezési lapon megadott e-mailen keresztül a csapatvezetők által történik.

4.2. Rosszul megadott e-mail cím nem mentesít az aktuális szabályok és sorsolás nem tudása alól.

4.3 Információforrás a tesis a TO előtti és a B Épület  HÖK iroda előtti faliújság, ahol heti rendszerességgel frissül a csoportok állása, és a góllövőlista.
5. Játékvezető:

5.1. A mérkőzést a játékvezető vezeti. 

5.2. Minden csapatnak ki kell jelölni 2főt, akik a sorsolás értelmében a mérkőzést vezeti, ezt a személyt a nevezési lapon fel kell tüntetni.

5.3. Ha a kinevezett bírók valamilyen okból kifolyólag nem tud megjelenni a csapatából köteles más levezetni a mérkőzést. Ha ez nem történik meg akkor hatályos a 6.1. bekezdés, és az összefoglaló rovatban fel kell tüntetni a vétséget, és a bíró nevét, aki levezette.

5.4 Legfontosabb feladata a játékidő mérése (2x15 perc futó óra!). A jegyzőkönyv vezetése és a szabályok mindenkori betartása. Hosszabbítás nincs!

6. Szankciók:

6.1. 3 pont levonással büntetendő.

6.2. Vétlen csapat nyeri a mérkőzést 5-0 gólaránnyal.
6.3. A csapat kizárását jelenti.
9. Mérkőzés menete:

9.1. Lábbal történő hazaadás nincs, ha megtörténik, akkor a 6os vonalról közvetett szabadrúgás ítélendő.

9.2. Ha a labda az oldalvonalat hagyja el, akkor azt az oldalvonalról történő oldalberúgással hozható játékba újra. /Vonalat érinteni kell a labdának/. Szabálytalan elvégzés esetén a másik csapat hozhatja játékba a labdát. Az ellenfél játékosainak oldalberúgásnál 3 méterre kell állniuk. 
9.3. Oldalberúgásból érintés nélkül gólt szerezni nem lehet.

9.4. Szögletrúgás esetén az ellenfél játékosának 3 méterre kell állnia az alapvonal és az oldalvonal metszéspontjára letett labdától.

9.5. A labda játékba hozatalakor a mezőnyjátékos a 6os vonalon kívül érhet először labdába.
9.6 .Ha játékban van, a labda kapuskidobásból érhet el gólt, úgyis, hogy nem ért bele senki. 
9.7. Gólt kell ítélni, amikor a labda teljes terjedelmével áthalad a kapuvonalon a kapufék között és a keresztléc alatt, feltéve, hogy a gólt elérő csapat előzően nem követett el szabálysértést.

10. Szabálytalanságok, Szabálysértések, Fegyelmi intézkedések:
- Közvetlen szabadrúgás:
Közvetlen szabadrúgást kell ítélni az ellenfél javára, ha egy játékos elköveti a következő tíz szabálysértés valamelyikét, a játékvezető megítélése szerint gondatlanul, felelőtlenül vagy túlzott mértékű erőbevetéssel:

· az ellenfelet megrúgja, vagy megkísérli megrúgni

· az ellenfelet elgáncsolja vagy megkísérli elgáncsolni

· nekiugrik az ellenfelének

· testtel támadja az ellenfelet

· az ellenfelet megüti vagy megkísérli megütni

· az ellenfelet löki

· lábbal támadja az ellenfelet

· az ellenfelet visszatartja

· az ellenfelet leköpi

· szándékosan kézzel érinti a labdát /kivéve a saját büntetőterületén belül tartózkodó kapus/

Büntetőrúgás:
Büntetőrúgást kell ítélni, ha a felsorolt tíz szabálysértés valamelyikét a játékos saját büntetőterületén belül követi el, tekintet nélkül a labda helyzetére, feltéve, hogy a labda játékban van.
Közvetett szabadrúgás:

Közvetett szabadrúgást kell ítélni az ellenfél javára, ha a kapus a saját büntetőterületén belül elköveti a következő négy szabálytalanság valamelyikét:

- 6 másodpercnél tovább tartja kezében a labdát, mielőtt birtokából kiengedné

- a labda korábbi birtoklása után azt ismét kézzel érinti, mielőtt más játékos érintette volna

- kézzel érinti a labdát, amit csapattársa szándékosan hazarúgott

- kézzel érinti a labdát, amit közvetlenül egyik csapattársa által elvégzett bedobásból kapott.

Közvetett szabadrúgást kell ítélni az ellenfél javára akkor is, ha egy játékos a játékvezető véleménye szerint:

- veszélyesen játszik

- akadályozza az ellenfél mozgását

- akadályozza a kapust abban, hogy a kezében tartott labdától megszabaduljon

- bármilyen más, a 12. szabályban előzőleg nem említett szabálytalanságot követ el, amelynél a játékot meg kell szakítani figyelmeztetés vagy kiállítás céljából

A közvetett szabálytalanságot arról a helyről kell elvégezni, ahol a szabálytalanság történt.

Fegyelmi intézkedések:
2 perces büntetés azt jelzi, hogy egy játékos, figyelmeztetésben részesült

5 perces büntetés azt jelzi, hogy egy játékost kiállítottak.
- 2perces büntetés:
- Sportszerűtlen magatartásban vétkes

- Szóval vagy mozdulattal kimutatja eltérő véleményét

- Következetesen vét a játékszabályok ellen

- Késlelteti a játék újraindítását

- Szabadrúgásnál, szögletrúgásnál, oldalberúgásnál nem tartja be az előírt távolságot

- 5perces büntetés:
Az 5perces büntetés végleges kiállítást jelent a játékos számára. A véglegesen kiállított játékos helyett 5perc után cserejátékos léphet pályára. 

5perces büntetésben részesül:

- A sportpályán megengedhetetlen magatartást tanúsít a játékostársaival, a játékvezetővel és a szervezőkkel szemben,

- Súlyos szabálytalanságban vétkes

- Erőszakos cselekedetben vétkes

- A labda szándékos kezezésével gól elérésében gátolja az ellenfelét, vagy nyilvánvaló gólhelyzetet semmisít meg (ez nem vonatkozik a saját büntetőterületen lévő kapusra)

- Leköpi ellenfelét vagy bármely más személyt

- Már volt 2 perces kiállítása, és ismét azt, érdemlő vétséget követ el,

- szabadrúgást vagy büntetőrúgást maga után vonó szabálytalansággal gól elérésében gátolja meg a kapura törő ellenfelet, vagy nyilvánvaló gólhelyzetet semmisít meg
- goromba, durva vagy sértő kifejezéseket és/vagy mozdulatokat használ

Szabadrúgás helye:

Szabadrúgás a büntetőterületen kívül:

· Az ellenfél minden játékosának legalább 5 méterre kell lennie a labdától, amíg az játékba kerül

· A labda akkor kerül játékba, amikor elrúgták és elmozdult

· A szabadrúgást arról a helyről kell elvégezni, ahol a szabálytalanság történt vagy ahol a labda a szabálytalanság pillanatában volt ( a szabálytalanságtól függően)

11. Szakosított testnevelés:

Csak azok a játékosok kapnak 2 mérkőzésenként 1 aláírást, akik a jegyzőkönyvbe rögzítve vannak, mint jelenlévők. A játékvezetőnek, illetve a szervezőknek lehetősége van a személyek ellenőrzésére, ezért a diákigazolvány mérkőzésekre való elhozása ajánlott.

12.. Kiegészítések:

12.1. A Sorsolás és a szabályzat a bajnokság ideje alatt folyamatosan változhat!

